CELEX: 62020TN0337
Language: sk
Date: 2020-05-27 00:00:00
Title: Vec T-337/20: Žaloba podaná 27. mája 2020 – Hochmann Marketing/EUIPO (bittorrent)

3.8.2020   
            
            
               SK
            
            
               Úradný vestník Európskej únie
            
            
               C 255/25
            
         
      Žaloba podaná 27. mája 2020 – Hochmann Marketing/EUIPO (bittorrent)
      (Vec T-337/20)
      (2020/C 255/32)
      Jazyk konania: nemčina
      
         Účastníci konania
      
      
         Žalobkyňa: Hochmann Marketing GmbH (Neu-Isenburg, Nemecko) (v zastúpení: J. Jennings, Rechtsanwalt)
      
         Žalovaný: Úrad Európskej únie pre duševné vlastníctvo (EUIPO)
      
         Údaje týkajúce sa konania pred EUIPO
      
      
         Sporná ochranná známka: slovná ochranná známka Európskej únie bittorrent – slovná ochranná známka Európskej únie č. 3 216 439.
      
         Napadnuté rozhodnutie: rozhodnutie štvrtého odvolacieho senátu EUIPO z 30. marca 2020 vo veci R 187/2020-4.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  z právneho hľadiska závažne nesprávne posúdenie, pretože premena rakúskej ochrannej známky nie je zjavne vylúčená,
               
            
                  —
               
               
                  porušenie článku 47 Charty základných práv Európskej únie, ako aj svojvoľná domnienka, ktorú žalobkyňa vôbec nepodložila, že je nutné uznať používanie v Rakúsku,
               
            
                  —
               
               
                  porušenie článku 103 ods. 1 nariadenia Európskeho parlamentu a Rady (EÚ) 2017/1001,
               
            
                  —
               
               
                  závažná procesná vada a nesprávne právne posúdenie v rozsahu, v akom odvolací senát spochybnil konštatovanie a úmysel Úradu, že premena na nemeckú ochrannú známku bola z právneho hľadiska správna,
               
            
                  —
               
               
                  porušenie článku 47 Charty základných práv Európskej únie, opakovaným spochybnením dôkazov o používaní predložených v konaní C-118/18 P,
               
            
                  —
               
               
                  procesná vada a porušenie článku 47 Charty základných práv Európskej únie, pretože po skončení konania existoval ekonomický záujem žalobkyne,
               
            
                  —
               
               
                  závažná procesná vada a nesprávne právne porušenie z dôvodu nezohľadnenia tvrdení obsiahnutých vo vyjadrení vedľajšieho účastníka konania z 23. septembra 2019 z dôvodu údajnej prihlášky národnej ochrannej známky žalobkyne nepodanej v dobrej viere,
               
            
                  —
               
               
                  z právneho hľadiska závažné nesprávne posúdenie z dôvodu vylúčenia premeny podľa článku 139 ods. 2 písm. a) nariadenia Európskeho parlamentu a Rady (EÚ) 2017/1001 v dôsledku rozsudku vo veci C-149/11,
               
            
                  —
               
               
                  závažná procesná chyba a nesprávne právne posúdenie, keďže pripomienky úrady boli vyžiadané až po vyhlásení neplatnosti rakúskej ochrannej známky a úrad sa doteraz nevyjadril k tvrdeniam žalobkyne v jej žiadosti o premenu,
               
            
                  —
               
               
                  nesprávne právne pochybenie, pokiaľ ide o trovy konania.